Nígbà ti wọn pàdé bàbá mi, ó kí wọn àwọn náà si dá a lóhùn bí ó ti yẹ kí ẹni tí a kò mọ̀ rí dá ni lóhùn mọ. Lẹhìn eléyìínì bàbá mi kọjú sí ọ̀nà tirẹ̀ àwọn náà sí kọkú si ọ̀snà tiwọn. Ṣùgbọ́n bí gbajúmọ̀ mejì tọ̀tọ̀ ti ṣe de inu aginjù yí kò le ṣàì ya ẹnikẹ́ni lẹ́nu. Èyí náà ló si mú kí bàbá mi bojúwo ẹ̀hìn láti wò wọ́n, ṣùgbọ́n àkókò náà gan-anni èyí tí ó kéré jù nínú àwọn obìnrin náà bojúwo ẹ̀hìn pẹ̀lú, nígbà tí àwọn méjéèjì si wo ara wọn lójú, wọn rẹ́rìn-ín sí ara wọn olúkúlùkù tún kọjú si ọ̀nà rẹ̀, ó ń lọ. Ẹ̀ẹ̀kejì tí bàbá mi sì tún máa bojúwo ẹ̀hìn náà ńkọ́, ṣe ni ojú òuun àti obìnrin yìí tún ṣe dọ́gbadọ́gba – bẹ́ẹ̀ ni bàbá mi koì tí ì ní obìnrin, àpọ́nni, síbẹ̀síbẹ̀ náà, ó tún rọ́jú, ó ń lọ. ṣùgbọ́n nígbà tí ó di ẹ̀ẹ̀kẹta wàyì tí bàbá mi sì tún máa bojúwo ẹ̀hìn náà ńkọ́, ṣe ni ojú òun àti obìnrin yìí tún ṣe dọ́gbadọ́gba – bẹ́ẹ̀ ni bàbá mi ko ì tí ì nì obìnrin, àpọ́n ni, síbẹ̀síbẹ̀ náà, ó tún rọ́jú, ó ń lọ. Ṣùgbọ́n nígbà tí ódi ẹ̀ẹ̀kẹta wàyí tí bàbá mi tún wo ẹ̀hìn obìnrinyìí tún wò ó ti òun rẹ́rìn-ín ti obìnrin náà rẹ́rìn-ín, tí eyín arẹwà yí sì funfun bí ẹ̀gbẹ́ ògiri tí ènìyàn kùnní ẹfun, Olówó-ayé yí ojú padà, ọkùnrin kọ ìpàkọ́ si ọ̀nà igbó Olódùmarè, bàbá mi tọ obìnrin lọ - kí Olódùmarè gba àwọn ọmọ aráyé lọ́wọ́ obìnrin ìjàngbọ̀n, ti wọ́n ń wé gèlè wọn sí ibi iwájú gẹngẹ.
Nigba ti won pade baba mi, o ki won awon naa si da a lohun bi o ti ye ki eni ti a ko mo ri da ni lohun mo. Lehin eleyiini baba mi koju si ona tire awon naa si koku si osna tiwon. Sugbon bi gbajumo meji toto ti se de inu aginju yi ko le sai ya enikeni lenu. Eyi naa lo si mu ki baba mi bojuwo ehin lati wo won, sugbon akoko naa gan-anni eyi ti o kere ju ninu awon obinrin naa bojuwo ehin pelu, nigba ti awon mejeeji si wo ara won loju, won rerin-in si ara won olukuluku tun koju si ona re, o n lo. Eekeji ti baba mi si tun maa bojuwo ehin naa nko, se ni oju ouun ati obinrin yii tun se dogbadogba – bee ni baba mi koi ti i ni obinrin, aponni, sibesibe naa, o tun roju, o n lo. sugbon nigba ti o di eeketa wayi ti baba mi si tun maa bojuwo ehin naa nko, se ni oju oun ati obinrin yii tun se dogbadogba – bee ni baba mi ko i ti i ni obinrin, apon ni, sibesibe naa, o tun roju, o n lo. Sugbon nigba ti odi eeketa wayi ti baba mi tun wo ehin obinrinyii tun wo o ti oun rerin-in ti obinrin naa rerin-in, ti eyin arewa yi si funfun bi egbe ogiri ti eniyan kunni efun, Olowo-aye yi oju pada, okunrin ko ipako si ona igbo Olodumare, baba mi to obinrin lo - ki Olodumare gba awon omo araye lowo obinrin ijangbon, ti won n we gele won si ibi iwaju genge.